এদিকে, চলমান সংকট নিরসনের চাবিকাঠি প্রধানমন্ত্রীর হাতে, এমনটাই জানিয়েছেন বিএনপির সিনিয়র যুগ্ম-মহাসচিব রুহুল কবির রিজভী। একদিকে আলোচনা অন্যদিকে আন্দোলন, এটি আমার বোধগম্য নয়, প্রধানমন্ত্রীর এ বক্তব্যের প্রতিক্রিয়ায় তিনি বলেন, এখনও সেই অর্থে জোরালো আন্দোলন শুরু হয়নি। সংলাপের মাধ্যমে সংকট নিরসন করতে পারলে বিরোধী রাজনৈতিক দলগুলো আন্দোলনের পথে যাবে না। সংকট নিরসনের চাবিকাঠি আপনার হাতে। আজ (রোববার) দুপুর ১২টায় রাজধানীর নয়াপল্টনে বিএনপির কেন্দ্রীয় কার্যালয়ে এক সংবাদ সম্মেলনে এসব কথা বলেন রিজভী।